**Vincent D'Onofrio** (født 30. juni 1959 i Brooklyn i New York City i New York) er en amerikansk skuespiller og filmprodusent. Han fikk først oppmerksomhet som skuespiller i 1987 for sin rolle som soldaten Leonard Lawrence i *Full Metal Jacket* som han måtte gå opp 30 kilo i vekt for å kunne få og for sin rolle som detektiven Robert Goren i *Law & Order: Criminal Intent*.

I 1991 spilte han i filmen J.F.K. – saken fortsetter, i 1994 fikk han en rolle i Ed Wood, og året etter spilte han i Strange Days. I 1999 hadde han en rolle i filmen The Thirteenth Floor. D'Onofrio mottok en Emmy-nominasjon i 1997 for sin rolle som John Lange i episoden «Subway» i TV-serien *Homicide: Life on the Street*. I november 2005 vant Vincent D'Onofrio en nominasjon som beste skuespiller på Stockholm International Film Festival for sin rolle som Mike Cobb i den uavhengige filmen *Thumbsucker*. I 1997 spilte han mot Tommy Lee Jones og Will Smith i filmen Men in Black.

I 2006 spilte D'Onofrio i filmen *The Break-Up* sammen med skuespillerne Jennifer Aniston og Vince Vaughn. I denne filmen spilte han Vince Vaughn sin noe eksentriske bror. I 2013 fikk han en rolle i filmen Escape Plan, og i 2015 spilte han sammen med Liam Neeson og Ed Harris i Run All Night.

D'Onofrio har en datter som heter Leila George D'Onofrio og ble født den 20. mars 1992 i Sydney i Australia. Hennes mor er skuespillerinnen Greta Scacchi som D'Onofrio produserte flere filmer sammen med på slutten av 1980-tallet og begynnelsen av 1990-tallet, blant annet lagde de filmene *The Player* og *Fires Within* sammen. Paret var i et forhold mellom 1991 og 1993. Etter at forholdet tok slutt giftet D'Onofrio seg med modellen Carin van der Donk den 22. mars 1997. Paret har en sønn som heter Elias Gene og ble født i desember 1999. D'Onofrio og van der Donk splittet lag i oktober 2003 men ble forsonet igjen i 2007. Carin fødte deres andre sønn, Luca, den 14. februar 2008.

D'Onofrio opplevde et helseproblem da han kollapset på settet til TV-serien *Law & Order: Criminal Intent* i november 2004. Han kollapset igjen i sitt eget hus noen dager senere og ble ført tilbake til sykehuset for mer en grundig testing der han ble diagnostisert med kronisk utmattelsessyndrom.

Referanser
----------

1. ↑   Gemeinsame Normdatei, besøkt 27. april 2014[Hentet fra Wikidata]
2. ↑   filmportal.de, Filmportal-ID aa5aaf33fad14329babfbb3b8c7a77fa, besøkt 9. oktober 2017[Hentet fra Wikidata]
3. ↑   Internet Broadway Database, Internet Broadway Database person-id 86454, besøkt 9. oktober 2017[Hentet fra Wikidata]
4. ↑   Gemeinsame Normdatei, besøkt 13. desember 2014[Hentet fra Wikidata]

Eksterne lenker
---------------

* (en) Vincent D'Onofrio på Internet Movie Database Rediger på Wikidata

* (sv) Vincent D'Onofrio i Svensk Filmdatabas Rediger på Wikidata

* (da) Vincent D'Onofrio på Filmdatabasen Rediger på Wikidata

* (da) Vincent D'Onofrio på Scope Rediger på Wikidata

* (fr) Vincent D'Onofrio på Allociné Rediger på Wikidata

* (en) Vincent D'Onofrio på AllMovie Rediger på Wikidata

* (en) Vincent D'Onofrio hos Turner Classic Movies Rediger på Wikidata

* (en) Vincent D'Onofrio hos Rotten Tomatoes Rediger på Wikidata

* (en) Vincent D'Onofrio hos The Movie Database Rediger på Wikidata

* (en) Vincent D'Onofrio hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE
 |